Heiligheid en blydskap - www.bybelkennis.co.za
All their life in this world and all their adventures in Narnia had only been the cover and the title page: now at last they were beginning Chapter One of the Great Story which no one on earth has read: which goes on for ever: in which every chapter is better than the one before – C. S. Lewis
Heiligheid en blydskap is teenoorgesteldes – altans dit is wat die Satan sê. Dit is of heiligheid of blydskap, maat jy kan beslis nie beide hê nie. En as mense die keuse het, kies hulle … blydskap. Is dit waar?
Hierdie dag word gewy aan die Here. (In die OAV: Want hierdie dag is heilig aan onse Here.) Moenie bedroef wees nie; as julle die Here met blydskap dien, sal Hy julle beskerm (Nehemia 8:11). Die volk het gehuil oor al hulle sondes toe hulle die wet aangehoor het. Nehemia kom en sê: Julle het nou lank genoeg getreur. God sê toe deur Nehemia: Moenie bedroef wees nie; as julle die Here met blydskap dien, sal Hy julle beskerm. Nehemia beklemtoon wat hy gesê het: Gaan vier fees, eet en drink, en deel uit aan dié wat nie voorberei het nie. Hierdie dag word gewy aan ons Here – dit is ‘n heilige dag.
Maar van watter soort blydskap praat ons hier? Dit is blydskap wat van God af kom en waarvan Hy die middelpunt is. God gee dit en God is dit. Nehemia voeg by: As julle die Here met blydskap dien, sal Hy julle beskerm – Hy is ons krag.
Heilige blydskap versterk ons; dit beskerm ons teen die bose; dit bemagtig ons om vir die goeie te veg. Staan heiligheid en blydskap teenoor mekaar? Beslis nie by God nie.
Tags: Heilgheid en Blydskap
Laaste 7 Dae: 5,593
Laaste 30: 21,974
Laaste 365 Dae: 447,854